**Almazbek Atambajev** (Алмазбек Шаршенович Атамбаев, s. 17. syyskuuta 1956) on kirgisialainen poliitikko. Hän oli Kirgisian presidentti joulukuusta 2011 vuoteen 2017. Hän oli maan pääministeri maaliskuusta marraskuuhun 2007 ja uudelleen joulukuusta 2010 marraskuuhun 2011. Hän oli Kirgisian sosiaalidemokraattisen puolueen johtaja.

Atambajev on kotoisin Tšuin alueelta. Hän valmistui 1980 hallintoakatemiasta ja työskenteli insinöörinä Kirgisien SNTL:n viestintäministeriössä. Hän oli Kirgisien SNTL:n korkeimman neuvoston presidiumin jäsen. Vuonna 1989 hän perusti Forum-tutkimusyrityksen.

Vuosina 1995–2000 hän oli Jogorku Keneshin eli maan parlamentin jäsen, 1997–1999 JSC Kyrgyzautomashin pääjohtaja.

Atambajev oli teollisuus-, kauppa- ja turismiministerinä joulukuusta 2005 huhtikuuhun 2006. Hän johti hallituksen vastaisia protesteja Biškekissa huhtikuussa ja marraskuussa 2006 presidentin valtaoikeuksien vähentämisestä kieltäytynyttä Kurmanbek Bakijevia vastaan. Maaliskuussa 2007 presidentin vastaista oppositiota johtanut Atambajev nimitettiin pääministeriksi. Hän oli ensimmäinen pääministeri Keski-Aasiassa, joka nimitettiin oppositiopuolueesta.

Presidentti ilmoitti lokakuussa 2007 erottavansa Atambajevin hallituksen uuden perustuslain hyväksyneen kansanäänestyksen jälkeen. Hänen oli tarkoitus jäädä virkaan uusin parlamenttivaaleihin asti, mutta hän erosi kuitenkin jo marraskuun lopulla. Hänen seuraajakseen nimitettiin varapääministeri Iskenderbek Aidaralijev. Sosiaalidemokraattisen puolueen edustajien mukaan syynä oli se, että Atambajev oli este hallituksen suunnittelemalle vaalivilpille.

Kirgisian oppositio asetti Atambajevin yhteiseksi ehdokkaakseen vaaleihin 23. heinäkuuta 2009 pyrkiäkseen syrjäyttämään Bakijevin. Hän vetäytyi ehdokkuudesta vaalipäivänä syyttäen vaalivilppiä.

Kurmanbek Bakijevin syrjäytyksen jälkeen Atambajev toimi väliaikaishallituksen talousministerinä. Vuoden 2010 vaalien jälkeen Atambajev valittiin pääministeriksi SDPK:n, Respublikan ja Ata-Zhurtin muodostamaan hallitukseen.

Raisa Atambajeva, Almazbeк Atambajev, Ilham Alijev ja Mehriban Alijeva in 2012.
Lokakuussa 2011 hänet valittiin 63 prosentin ääniosuudella Kirgisian presidentiksi.

Vuoden 2017 vaaleissa Atambajev ei voinut perustuslain mukaan asettua ehdokkaaksi. Hän tuki Sooronbai Žeenbekovia, joka tuli valituksi.

Atambajevin ja hänen seuraajansa Žeenbekovin välit ovat kiristyneet kriisin partaalle. Atambajevia on syytetty muun muassa korruptiosta, mutta hän kiistää syytteet eikä ole suostunut kuulusteluihin. Asuntoonsa linnoittautunutta Atambajevia yritettiin elokuussa 2019 ensin turhaan pidättää. Välikohtauksessa kuoli yksi ja haavoittui useita. Kun pidätys onnistui, häntä vastaan nostettiin syytteet muun muassa vallankaappausyrityksestä. Kesäkuussa 2020 hän sai 11 vuoden vankeustuomion ja hänen omaisuuttaan takavarikoitiin.

Lähteet
-------

1. 1 2 3 4  Атамбаев, Алмаз – Бывший Премьер-Министр Киргизии, Lenta.ru (venäjäksi)
2. ↑  Kyrgyzstan profile: Leaders BBC. Viitattu 7.10.2014. (englanniksi)
3. 1 2  Aishi Zidan: Kirgisian entisen presidentin pidätys meni pahasti pieleen *Yle.fi, uutiset*.  8.8.2019. Viitattu 8.8.2019.
4. 1 2  Kyrgyz pick PM, parliament speaker Aljazeera (englanniksi)
5. 1 2  PM Atambayev wins Kyrgyzstan presidential election BBC. Viitattu 7.10.2014. (englanniksi)
6. 1 2 3  Kyrgyzstan: Almazbek Atambaev is elected as single presidential candidate from opposition forces Fergana.ru. Viitattu 27.4.2009. (englanniksi)
7. ↑  Kyrgyzstan: Prime Minister Pushed Aside as Parliamentary Election Approaches Eurasia.net. Viitattu 27.12.2007. (englanniksi)
8. ↑  Kyrgyz candidate in poll pullout BBC (englanniksi)
9. ↑  Kyrgyzstan election: Sooronbay Jeenbekov wins historic election *BBC*.  15.10.2017. Viitattu 26.12.2018. (englanniksi)
10. ↑  Ismo Savolainen: Kirgisian entinen presidentti on pidätetty, syytetään vallankaappauksen suunnittelusta *Yle.fi, uutiset*.  14.8.2019. Viitattu 14.8.2019.
11. ↑  Kirgisian ex-presidentille 11 vuoden vankeustuomio, Yle.fi, uutiset 24.6.2020, viitattu 23.6.2020

Aiheesta muualla
----------------

* Kuvia tai muita tiedostoja aiheesta **Almazbek Atambajev** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa
* Yhdysvallat
* Puola

 |

 |